નવા વર્ષની પૂર્વ સંધ્યાએ પ્રધાનમંત્રી નરેન્દ્ર મોદીએ આપેલા રાષ્ટ્રજોગ સંદેશ બાદ દેશની સૌથી મોટી બેંક ભારતીય સ્ટેટ બેંક (એસબીઆઇ) સહિત ત્રણ બેંકોએ વ્યાજ દરોમાં ઘટાડો કર્યો છે. એસબીઆઇએ હોમ લોનના વ્યાજ દરોને 9.10 થી ઘટાડીને 8.6 કરી દીધા છે. એસબીઆઇના આ ઘટાડા બાદ છેલ્લા 6 વર્ષમાં હોમ લોનના દરો સૌથી નીચલા સ્તર પર છે. એસબીઆઇએ હોમ લોનથી જોડાયેલા બેંચમાર્ક લેંડિંગ રેટ (એમસીએલાઅર) માં 0.9% સુધીના ઘટાડાનું એલાન કર્યુ છે. નવા દરો રવિવારથી લાગૂ થઇ ગયા છે. આ ઘટાડા બાદ એસબીઆઇનું એક વર્ષનું માર્જીનલ કોસ્ટ લેંડિંગ રેટ ( એમસીએલઆર) 8.90 થી ઘટીને 8% પર આવી ગયુ છે.